CELEX: 62017TN0237
Language: fi
Date: 2017-04-24 00:00:00
Title: Asia T-237/17: Kanne 24.4.2017 – Espanja v. komissio

26.6.2017   
            
            
               FI
            
            
               Euroopan unionin virallinen lehti
            
            
               C 202/24
            
         Kanne 24.4.2017 – Espanja v. komissio
   (Asia T-237/17)
   (2017/C 202/40)
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamies: A. Gavela Llopis, Abogado del Estado)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 14.2.2017 tehdyn komission päätöksen C(2017) 766 final, jossa suljetaan Euroopan unionin rahoituksen ulkopuolelle tietyt jäsenvaltioiden Euroopan maatalouden tukirahaston (maataloustukirahasto) ja Euroopan maaseudun kehittämisen maatalousrahaston (maaseuturahasto) lukuun maksamat, tutkintaan (FV 2011/003/ES) liittyvät menot, siltä osin kuin on kyse Espanjan kuningaskunnasta ja hedelmä- ja vihannesalasta.
            
         
               —
            
            
               velvoittaa vastaajana olevan toimielimen korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu hedelmä- ja vihannesalan yhteisestä markkinajärjestelystä 28.10.1996 annetun neuvoston asetuksen (EY) N:o 2200/96 (EYVL 1996 L 297, s. 1) 11 artiklan 1 kohdan a alakohdan ja d alakohdan 3 kohdan ja neuvoston asetuksen (EY) N:o 2200/96 soveltamista koskevista yksityiskohtaisista säännöistä tuottajaorganisaatioiden hyväksynnän ja tuottajaryhmittymien esihyväksynnän osalta 11.8.2003 annetun asetuksen (EY) N:o 1432/2003 (EYVL 2003 L 203, s. 18) 14 artiklan 2 kohdan, luettuna yhdessä hedelmä- ja vihannesalan erityissäännöistä sekä direktiivien 2001/112/EY ja 2001/113/EY, asetusten (ETY) N:o 827/68, (EY) N:o 2200/96, (EY) N:o 2201/96, (EY) N:o 2826/2000, (EY) N:o 1782/2003 ja (EY) N:o 318/2006 muuttamisesta ja asetuksen (EY) N:o 2202/96 kumoamisesta annetun neuvoston asetuksen (EY) N:o 1182/2007 (EUVL 2007 L 273, s. 1) 3 artiklan 1 kohdan a alakohdan ja yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71, (EY) N:o 1254/1999 ja (EY) N:o 2529/2001 muuttamisesta 29.11.2003 annetun neuvoston asetuksen (EY) N:o 1782/2003 (EUVL 2003 L 270, s. 1) 2 artiklan a kohdan kanssa, rikkomiseen.
               
                           —
                        
                        
                           Espanjan kuningaskunta katsoo, että kun komissio on katsonut, että kolme OP Tilla Huelvan jäsenistä ei täyttänyt ”tuottajan” edellytyksiä ja että näin ollen 11 artiklassa säädettyjä demokraattisen valvonnan edellytyksiä ei ollut noudatettu, komissio on rikkonut neuvoston asetuksen 2200/96 11 artiklan 1 kohdan a alakohtaa OP Tilla Huelvan osalta, koska OP Tilla Huelvan jäsenet olivat koko ajan olleet tuottajia, joten asetuksen 2200/96 11 artiklan 1 kohdan d alakohdan 3 kohdassa ja komission asetuksen 1432/2003 14 artiklassa, luettuina yhdessä asetuksen 1782/2003 2 artiklan a alakohdan kanssa, asetettuja demokraattista valvontaa koskevia sääntöjä oli noudatettu.
                        
                     
         
               2)
            
            
               Toinen kanneperuste, joka perustuu yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17.12.2013 annetun Euroopan parlamentin ja neuvoston asetuksen (EU) N:o 1306/2013 (EUVL 2013 L 347, s. 549) 52 artiklan 2 kohdan rikkomiseen
               
                           —
                        
                        
                           Vastaajan mukaan kiinteämääräisen arviointimenetelmän käyttäminen rahoitusoikaisun määräämiseksi Andalusialle on asetuksen N:o 1306/2013 nykyisen 52 artiklan 2 kohdan (joka on korvannut asetuksen N:o 1290/2005 31 artiklan 2 kohdan) ja rahoituksellisten seuraamusten määrittämisestä asiakirjassa VI/5330/97 annettujen ohjeiden vastaista. Määrätty kiinteämääräinen oikaisu ei ole tilanteeseen soveltuva ja se on joka tapauksessa liian suuri. Niihin asiakokonaisuuksiin, joissa tosiasiassa oli puutteita, olisi pitänyt tehdä täsmällisiä oikaisuja. Toissijaisesti kiinteämääräisen oikaisun olisi pitänyt olla viisi prosenttia.